488 COGITATA ET VISA. 



curae fuisse, ut ingenii et intellectus human! vires ad 

 artes et scientias inveniendas et promovendas diri- 

 geret, eoque viam muniret ; sed omnia vel traditio- 

 num caligini, vel argumentorum vestigiis et turbini, 

 vel casus et experientiae undis et ambagibus per- 

 missa esse et permitti. Itaque non sine causa fuisse, 

 quod apud ^Egyptios (qui rerum inventores, more 

 apud antiquitatem recepto, consecrare solebant) tot 

 brutorum effigies in templis reperirentur; cum 

 animalia rationis expertia ex aequo fere cum homi- 

 nibus naturae operationum inventores fuerint, neque 

 ad hoc homines sua praerogativa admodum usi sunt : 

 sed tamen de iis, quae fiunt, videndum. Et primo de 

 inveniendi modo simplici et inartificioso, quod homi- 

 nibus familiare est, id non aliud esse, quam ut is, qui 

 se ad inveniendum aliquid comparat et accingitur, 

 primo quae ab aliis circa illud dicta sint inquirat et 

 evolvat, deinde meditationem propriam addat. 

 Verum ut quis vel aliorum fidei se committat, vel 

 spiritum suum solicitet, et fere invocet, ut sibi oracu- 

 la pandat, rem prorsus sine fundamento esse. Sequi 

 inventionem quae apud dialecticos recepta sit. Earn 

 solummodo nomine tenus, ad id, quod agitur, per- 

 tinere. Non enim principiorum et axiomatum esse, 

 ex quibus artes constant, sed tantum eorum, quas 

 illis consentanea videntur. Dialecticam enim magis 

 curiosos, et importunes, et sibi negotium facessentes, 

 ad fidem et veluti sacramentum cuilibet arti praestan- 

 dum notissimo response rejicere. Restare experien- 

 tiam meram, quae, si occurrit, casus, si quaesita sit, 

 experimentum nominator : atque hanc non aliud 



